Waray-Waray News: PGMA inugupan ni Bishop Vidal
Manila (4 December) -- Ginsusnan ni Ricardo Cardinal Vidal an mga kritiko ni President Gloria Macapagal Arroyo tungod han ira pagkabaraka han pag-salawad han Presidente han iya kandidatura komo kongresista han ika-2 nga distrito han Pampanga.
Sumala han cardinal, usa ine nga simpli nga butang ug dire angay ikabaraka han mga kritiko han Presidente.
Idinugang pa han cardinal nga kun gusto han Presidente magin kongresista ngan magserbe ha katawhan, dire ine mapupug-ngan kay ine daw in iya katungod komo tuminongnong hin usa nga demokratiko nga nasud.
Duha pa daw nga Obispo an inugop kan Pres. Arroyo ha iya pagdalagan komo kongresista. Usa na daw hi Bishop Emilio Marquez han Lucena City nga nagsering nga komo Filipino citizen, iya daw irenerespeto an katungod han Presidente kun hingyap man hine niya nga gamiton an iya legal ug demokratiko nga katungod.
Sumala naman daw kan Bishop Rodolfo Beltran han Apostolic Vicariate han Bontoc-Lagawe ha Northern Luzon, dire daw immoral an pagkandidato ni Pres. Arroyo kay ngani nagyakan naman in mga abogado mahiunong hine nga iya pagsalawad han iya kandidatura. (PIA-Eastern Samar) [top]
war_Latn war_Latn war_Latn war_Latn war_Latn war_Latn